Laine Turja
Laine Turja (kuni 1948 Laine Hein; 27. jaanuar 1926 Tallinn – 25. juuli 1996 Tallinn) oli Eesti kergejõustiklane. Ta õppis Tallinna Linna 2. Tütarlaste Gümnaasiumis. Töötas mitmel pool (J. Tombi nimeline Klubi, Tallinna Vineeri- ja Mööblikombinaat) sekretäri-masinakirjutajana, sealhulgas ka Tallinna Kalevis ja Tallinna spordikomitees; aastatel 1967–1988 oli ta Kalevi kilehalli (selle kohal on praegu Tallinna Spordihall) komandant.